Mutkainen sukupuu
– Kirjoitatteko vastauksia lehden kysymysosastoon, kysyi muuan epätoivoinen eräässä toimituspaikassa.

– Kyllä; miten voin palvella teitä?

– Voitteko vastata erääseen sukulaiskysymykseen?

– Sanokaa asia, niin koetan.

– No niin, asia on seuraava: Ollessani pieni poika, meni äitini, joka oli leski, naimisiin isän ensimmäisen vaimon veljen kanssa. Hän oli enoni, tietysti, mutta täten hän joutui isäkseni, eikö niin?

– Siltä näyttää.

– Äitini joutui niin muodoin sisarpuolekseni, vai miten?

– Niin – otaksun –

– Sitä minäkin. No, nyt oli eno-isälläni tytär, ennen kuin meni naimisiin äitini kanssa. Hän oli myös sisarpuoleni?

– Minä – minä – minä –

– No, olkaa hyvä ja vastatkaa, velipuoli-isäpuoleni kuoli ja sisarpuoli-äitipuoleni ja me tahtoisimme mennä naimisiin mutta emme voi laskea, voimmeko tehdä sen joutumatta ristiriitaan lain kanssa. Tahtoisin tietää missä suhteessa olen veljeeni, enooni isäpuoliini, sisarpuoliini, äitiini, velipuoleeni, äitipuoleeni ja itseeni ja voinko mennä hänen kanssaan naimisiin. Sanokaa, miten on asian laita?

Mikä oli kysymysosaston toimittajan vastaus, ei tarina kerro.

Lähde: Työmies 4.10.1901.

Anonyymi
Novellit
Työmies
1901